Neuvoston asetus (EY, EHTY, Euratom) N:o 1198/98, annettu 5 päivänä kesäkuuta 1998, niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan toisen alakohdan ja 14 artiklan määräyksiä, annetun neuvoston asetuksen (Euratom, EHTY, ETY) N:o 549/69 muuttamisesta



Virallinen lehti nro L 166 , 11/06/1998 s. 0003 - 0003



NEUVOSTON ASETUS (EY, EHTY, EURATOM) N:o 1198/98, annettu 5 päivänä kesäkuuta 1998, niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan toisen alakohdan ja 14 artiklan määräyksiä, annetun neuvoston asetuksen (Euratom, EHTY, ETY) N:o 549/69 muuttamisesta EUROOPAN UNIONIN NEUVOSTO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon pöytäkirjan Euroopan yhteisöjen erioikeuksista ja vapauksista ja erityisesti sen 16 ja 23 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon Euroopan yhteisöjen tuomioistuimen lausunnon (3), ottaa huomioon tilintarkastustuomioistuimen lausunnon (4), sekä katsoo, että 1) Euroopan rahapoliittinen instituutti on antanut lausunnon (5), 2) Euroopan keskuspankki on jo perustettu, 3) on tarkoituksenmukaista laajentaa asetuksen (Euratom, EHTY, ETY) N:o 549/69 (6) soveltaminen koskemaan Euroopan keskuspankkia ja näin varmistaa, että Euroopan keskuspankin henkilökunta velvollisuuksiensa ja erityisasemansa vuoksi nauttii samoista erioikeuksista, vapauksista ja eduista, ON ANTANUT TÄMÄN ASETUKSEN: 1 artikla Kumotaan asetuksen (Euratom, EHTY, ETY) N:o 549/69 4 a artikla siten, että kumoaminen tulee voimaan sitä päivää seuraavasta päivästä, jona Euroopan rahapoliittisen instituutin selvitystila on päättynyt. 2 artikla Lisätään asetukseen (Euratom, EHTY, ETY) N:o 549/69 artikla seuraavasti: "4 c artikla Rajoittamatta Euroopan yhteisöjen erioikeuksista ja vapauksista tehdyn pöytäkirjan 23 artiklan soveltamista Euroopan keskuspankin johtokunnan ja neuvoston jäseniin, pöytäkirjan 12 artiklassa, 13 artiklan toisessa alakohdassa ja 14 artiklassa määrättyjä erioikeuksia ja vapauksia sovelletaan tämän asetuksen 1, 2 ja 3 artiklassa määrätyin edellytyksin ja rajoituksin - Euroopan keskuspankin henkilökuntaan, - henkilöihin, jotka saavat työkyvyttömyyseläkettä, vanhuuseläkettä tai jälkeen jääneen eläkettä Euroopan keskuspankilta." 3 artikla Tätä asetusta sovelletaan 1 päivästä kesäkuuta 1998. 4 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 5 päivänä kesäkuuta 1998. Neuvoston puolesta G. BROWN Puheenjohtaja (1) EYVL C 118, 17.4.1998, s. 15 (2) Lausunto annettu 28. toukokuuta 1998 (ei vielä julkaistu virallisessa lehdessä). (3) Lausunto annettu 6. toukokuuta 1998 (ei vielä julkaistu virallisessa lehdessä). (4) Lausunto annettu 14. toukokuuta 1998 (ei vielä julkaistu virallisessa lehdessä). (5) Lausunto annettu 6. huhtikuuta 1998 (ei vielä julkaistu virallisessa lehdessä). (6) EYVL L 74, 27.3.1969, s. 1, asetus sellaisena kuin se on viimeksi muutettuna asetuksella (EHTY, EY, Euratom) N:o 2191/97 (EYVL L 301, 5.11.1997, s. 3).